pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบนโยบายให้หน่วยงานในสังกัดกระทรวงยุติธรรมทั่วประเทศ  เตรียมพร้อมช่วงเทศกาลปีใหม่ พร้อมระบุสนับสนุนกฏหมายเพื่อความปลอดภัยประชาชน
วันอาทิตย์ที่ 29 ธันวาคม 2562
รัฐมนตรีว่าการกระทรวงยุติธรรม มอบนโยบายให้หน่วยงานในสังกัดกระทรวงยุติธรรมทั่วประเทศ  เตรียมพร้อมช่วงเทศกาลปีใหม่ พร้อมระบุสนับสนุนกฏหมายเพื่อความปลอดภัยประชาชน
นายสมศักดิ์ เทพสุทิน รัฐมนตรีว่าการกระทรวงยุติธรรม มอบนโยบายให้หน่วยงานในสังกัดกระทรวงยุติธรรมทั่วประเทศ เตรียมพร้อมช่วงเทศกาลปีใหม่ พร้อมระบุสนับสนุนกฏหมายเพื่อความปลอดภัยประชาชน
ในวันศุกร์ที่ ๒๗ ธันวาคม ๒๕๖๒ เวลา ๑๓.๐๐ น.
ณ ห้องประชุมกระทรวงยุติธรรม ๑ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายสมศักดิ์ เทพสุทิน รัฐมนตรีว่าการกระทรวงยุติธรรม
มอบนโยบายการขับเคลื่อนภารกิจของ “ศูนย์ยุติธรรมสร้างสุข” ให้แก่หน่วยงานในสังกัดกระทรวงยุติธรรม
ในส่วนกลางและส่วนภูมิภาคเพื่อสร้างความสุขให้แก่ประชาชนในช่วงปีใหม่
ผ่านระบบการประชุมทางไกลผ่านทางจอภาพ (VDO Conference)
โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม
พร้อมด้วยผู้บริหารของหน่วยงานในสังกัดกระทรวงยุติธรรม เข้าร่วม
โดยรัฐมนตรีว่าการกระทรวงยุติธรรม ได้มอบหมายให้หน่วยงานในสังกัดกระทรวงยุติธรรม
เร่งประชาสัมพันธ์สร้างการรับรู้และความเข้าใจให้แก่ประชาชนในเรื่องกฎหมายที่เป็นประโยชน์
โดยเฉพาะเรื่องพระราชบัญญัติกองทุนยุติธรรม พ.ศ. ๒๕๕๘
และพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔
(และที่แก้ไขเพิ่มเติม (ฉบับที่ ๒) พ.ศ. ๒๕๕๙)
รวมทั้งต้องมีการกําหนดเวลาดําเนินการให้ความช่วยเหลือและบริการประชาชน
เพื่อรักษาสิทธิในการเข้าถึงความเป็นธรรมให้เป็นไปอย่างสะดวกและรวดเร็ว
นอกจากนี้ได้มอบหมายให้สํานักงานคณะกรรมการป้องกันและปราบปรามยาเสพติด
กรมสอบสวนคดีพิเศษและสถาบันนิติวิทยาศาสตร์ เข้าไปช่วยตรวจสอบคนขับรถโดยสาร
เพื่อป้องปรามการเสพยาเสพติดและการเมาสุรา เพื่อที่จะไม่เกิดอุบัติเหตุร้ายแรง
โดยจะเริ่มตรวจสอบตั้งแต่เย็นวันที่ ๒๘ ธันวาคม ๒๕๖๒ เป็นต้นไปจนถึงช่วงเทศกาลปีใหม่
พร้อมทั้งอาสาสมัครคุมประพฤติจากสํานักงานคุมประพฤติทั่วประเทศ จํานวน ๑๑๗ แห่ง
ร่วมทําหน้าที่ช่วยเหลือ ดูแล ควบคุมผู้กระทําผิด
เพื่อเป็นการลดอุบัติเหตุช่วงเทศกาลปีใหม่และไม่ให้เกิดอันตรายต่อบุคคลอื่น
และมีการจัดมหกรรมขายทอดตลาดในวันหยุดราชการ จํานวน ๑๙ สํานักงาน
ในวันที่ ๒๘ ธันวาคม ๒๕๖๒ วันที่ ๔ และ ๖ มกราคม ๒๕๖๒
รัฐบาลไทย-ข่าวทำเนียบรัฐบาล-“กอช. ร่วมกับ ธ.ก.ส. จัดโปรโมชันพิเศษ สมัครสมาชิกออมเงินกับ กอช. 1,200 บาท ลุ้นเงินรางวัล 10 ล้านบาท”
วันจันทร์ที่ 26 พฤศจิกายน 2561
“กอช. ร่วมกับ ธ.ก.ส. จัดโปรโมชันพิเศษ สมัครสมาชิกออมเงินกับ กอช. 1,200 บาท ลุ้นเงินรางวัล 10 ล้านบาท”
กอช.จัดเต็มโปรโมชันพิเศษส่งท้ายปี 2561 ร่วมกับ ธ.ก.ส. สมัครสมาชิกออมเงินกับ กอช. 1,200 บาท รับเงินสมทบจากรัฐบาลสูงสุด 100% พร้อมรับสลากออมทรัพย์ ธ.ก.ส. 100 บาท ลุ้นโชคเงินรางวัล 10 ล้านบาท ผู้ที่สนใจสามารถสมัครได้ตั้งแต่วันที่ 26 พ.ย. – 26 ธ.ค.2561
กองทุนการออมแห่งชาติ หรือ กอช. จัดเต็มโปรโมชันพิเศษส่งท้ายปี 2561 ร่วมกับ ธนาคารเพื่อการเกษตรและสหกรณ์การเกษตร (ธ.ก.ส.) สมัครสมาชิกออมเงินกับ กอช. 1,200 บาท รับเงินสมทบจากรัฐบาลสูงสุด 100% พร้อมรับสลากออมทรัพย์ ธ.ก.ส. 100 บาท ลุ้นโชคเงินรางวัล 10 ล้านบาท ผู้ที่สนใจสามารถสมัครได้ตั้งแต่วันที่ 26 พฤศจิกายน – 26 ธันวาคม 2561 ที่ ธ.ก.ส. ทุกสาขาทั่วประเทศ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. จัดโปรโมชันส่งท้ายปี 2561 ร่วมกับ ธนาคารเพื่อการเกษตรและสหกรณ์การเกษตร (ธ.ก.ส.) เชิญชวนนักเรียน นิสิต นักศึกษา พ่อค้าแม่ค้า เกษตรกร และอาชีพอิสระ มีอายุตั้งแต่ 15 – 60 ปี สมัครสมาชิกออมเงินกับ กอช. 1,200 บาท รับเงินสมทบจากรัฐบาลสูงสุด 100% พร้อมรับสลากออมทรัพย์ ธ.ก.ส. 100 บาท ลุ้นโชคเงินรางวัล 10 ล้านบาท ผู้ที่สนใจสามารถสมัครได้ที่ ธ.ก.ส. ทุกสาขาทั่วประเทศ ตั้งแต่วันที่ 26 พฤศจิกายน – 26 ธันวาคม 2561 ของมีจํานวนจํากัด 200,000 คนเท่านั้น
หรือสามารถสมัครสมาชิก กอช. ส่งเงินสะสม พร้อมโปรโมชั่นพิเศษได้ใน “งานมหกรรมการเงินส่งท้ายปี ครั้งที่ 2” สําหรับผู้ที่ร่วมกิจกรรมที่บูธ กอช. ทั้งเลือกดาวน์โหลดแอป กอช. หรือ กดไลค์ ถ่ายภาพตัวเองพร้อมแฮชแท็ก #กอช. แล้วแชร์ผ่านเฟสบุ๊คเพียงเท่านี้รับของที่ระลึกมากมาย รวมทั้งยังมีบริการตรวจสอบสิทธิหรือทดลองคํานวณบํานาญ ตั้งแต่เวลา 10.00 น. เป็นต้นไป ณ บูธ กอช. ฮอลล์ EH 99-100 ศูนย์นิทรรศการและการประชุม ไบเทค บางนา
และ กอช. ยังมีช่องทางอํานวยความสะดวกให้กับสมาชิกในการส่งเงินสะสมผ่าน“ตู้บุญเติม” โดยสมาชิก กดเมนู “จ่ายบิลและค่าสินค้า” กดยืนยัน เลือก “กองทุนการออมแห่งชาติ” กรอกหมายเลขโทรศัพท์ กรอกเลขบัตรประชาชน 13 หลัก ตรวจสอบข้อมูลสมาชิก ใส่จํานวนเงินที่ต้องการออม กดยืนยันข้อมูลใส่เงินในช่องใส่เงินเพื่อดําเนินการต่อ หน้าจอปรากฎว่า “ดําเนินการสําเร็จ” ถือว่าส่งเงินสะสมเรียบร้อย
ทั้งนี้ กอช. ยังมีช่องทางอํานวยความสะดวกให้กับสมาชิกและผู้ที่สนใจ สามารถดาวน์โหลด แอปพลิเคชัน “กอช” เพื่อสมัครสมาชิก ดูข้อมูลบัญชีเงินออม และใช้ตรวจสอบสิทธิการสมัครสมาชิกได้ทั้งระบบ iOS และ Android หรือที่ www.nsf.or.th สอบถามข้อมูลเพิ่มเติมได้ที่สายด่วนเงินออม ๐๒-๐๔๙-๙๐๐๐ ทั้งนี้ ติดต่อสมัครสมาชิกและรับบริการอื่นๆ ของ กอช. ได้ที่เคาน์เตอร์เซอร์วิสทั่วประเทศ ธนาคารกรุงไทย ธนาคารออมสิน ธ.ก.ส. และ ธอส. ทุกสาขา รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ”
รัฐบาลไทย-ข่าวทำเนียบรัฐบาล-อนุทิน ย้ำทุจริตคลินิกชุมชนอบอุ่น ต้องนำเงินคืนรัฐและดำเนินคดี
วันจันทร์ที่ 3 สิงหาคม 2563
อนุทิน ย้ําทุจริตคลินิกชุมชนอบอุ่น ต้องนําเงินคืนรัฐและดําเนินคดี
รองนายกรัฐมนตรีและรัฐมนตรีว่าการกระทรวงสาธารณสุข เผยความคืบหน้าทุจริตคลินิกชุมชนอบอุ่น ได้รับความร่วมมือจากตํารวจ DSI ร่วมสอบข้อเท็จจริง ย้ําต้องเอาเงินกลับคืนรัฐและดําเนินคดีกับผู้ทําผิด
รองนายกรัฐมนตรีและรัฐมนตรีว่าการกระทรวงสาธารณสุข เผยความคืบหน้าทุจริตคลินิกชุมชนอบอุ่น ได้รับความร่วมมือจากตํารวจ DSI ร่วมสอบข้อเท็จจริง ย้ําต้องเอาเงินกลับคืนรัฐและดําเนินคดีกับผู้ทําผิด
วันนี้ (3สิงหาคม 2563) ที่สํานักงานหลักประกันสุขภาพแห่งชาติ (สปสช.) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ความคืบหน้ากรณีพบการทุจริตคลินิกอบอุ่นเครือข่าย สปสช. ว่า ได้ตั้งคณะกรรมการสอบข้อเท็จจริงเรื่องนี้ เป็นผู้ทรงคุณวุฒิในสํานักงานหลักประกันสุขภาพแห่งชาติ (สปสช.) ตั้งโดยคณะกรรมการหลักประกันสุขภาพแห่งชาติ (บอร์ด สปสช.) สามารถดําเนินการตรวจสอบข้อเท็จจริงได้แม้จะมีการเปลี่ยนแปลงประธานบอร์ด ที่สําคัญคือ ได้รับความร่วมมือจากสํานักงานป้องกันและปราบปรามการทุจริตสํานักงานตํารวจแห่งชาติ กรมสอบสวนคดีพิเศษ (DSI) เข้าร่วมเป็นคณะกรรมการด้วย จากการเข้าไปตรวจสอบการทํางานพบมีความคืบหน้าไปมาก มีการปรับแต่งข้อมูลมากพอสมควร แต่ก็ไม่อยู่นอกเหนือความสามารถของคณะกรรมการชุดนี้ ทั้งนี้ได้สั่งการให้คณะกรรมการแถลงข้อมูลให้ประชาชนทราบเป็นระยะ
“ท่านนายกรัฐมนตรีเป็นห่วง ได้ติดตามเรื่องอย่างใกล้ชิด ย้ําไม่ให้รัฐเสียประโยชน์ ต้องนําเงินของรัฐกลับคืนมาให้ได้มากที่สุด และดําเนินคดีกับผู้ทําผิด” นายอนุทินกล่าว
************************************** 3 สิงหาคม 2563
****************************
รัฐบาลไทย-ข่าวทำเนียบรัฐบาล-รมช.แรงงาน เดินสายเยี่ยมชมผลงานกพร. ประเดิมเอาใจวัยเก๋า
วันพฤหัสบดีที่ 20 สิงหาคม 2563
รมช.แรงงาน เดินสายเยี่ยมชมผลงานกพร. ประเดิมเอาใจวัยเก๋า
รมช.แรงงาน  เดินสายเยี่ยมชมภารกิจกรมพัฒนาฝีมือแรงงาน ประเดิมเยี่ยมชมการฝึกอบรม การประกอบอาหารไทย และการทําขนมไทยให้แก่ผู้สูงอายุ เอาใจวัยเก๋า สร้างอาชีพ มีรายได้
วันที่ 20 สิงหาคม 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน พร้อมด้วยดร.ภาคิน สมมิตรธนกุล ผู้ช่วยเลขานุการรัฐมนตรีว่าการกระทรวงแรงงาน พร้อมทีมงาน เยี่ยมชมการฝึกอบรมฝีมือแรงงาน หลักสูตรฝึกเตรียมเข้าทํางาน ผู้ประกอบอาหารไทย และการฝึกอบรมการทําขนมไทย ให้แก่ผู้สูงอายุ ทั้ง 2 หลักสูตรมีผู้เข้าอบรมรวม 40 คน โดยมีนายชาคริตย์ เดชา รองอธิบดีกรมพัฒนาฝีมือแรงงาน และผู้อํานวยการสถาบันพัฒนาฝีมือแรงงาน 13 กรุงเทพมหานคร ให้การต้อนรับ ณ วิทยาลัยการแรงงาน กรมพัฒนาฝีมือแรงงาน
ศาสตราจารย์ นฤมล เปิดเผยว่า ตนเองได้รับมอบหมายให้กํากับดูแลเพื่อขับเคลื่อนภารกิจของกรมพัฒนาฝีมือแรงงาน เนื่องจากทักษะฝีมือแรงงานเป็นเรื่องสําคัญและจําเป็นอย่างยิ่งที่แรงงานไทยต้องพัฒนาทักษะฝีมืออยู่ตลอดเวลา เพื่อให้ทันต่อเทคโนโลยีที่เปลี่ยนแปลง อีกทั้งต้องพัฒนาทักษะให้ตรงกับความต้องการของตลาดแรงงาน ซึ่งได้เสนอโครงการพัฒนาทักษะฝีมือให้กับกําลังแรงงานที่ได้รับผลกระทบจากไวรัสโควิด-19 ปัจจุบันอยู่ระหว่างการพิจารณาอนุมัติงบประมาณ อย่างไรก็ตามในปี 2563 กรมพัฒนาฝีมือแรงงาน ได้ดําเนินการพัฒนาฝีมือแรงงานให้กับแรงงานในส่วนที่ดําเนินการเอง จํานวน 110,585 คน จากเป้าหมาย จํานวน 127,200 คน
ศาสตราจารย์ นฤมล กล่าวต่อไปว่า สําหรับวันนี้มีโอกาสเยี่ยมชมการฝึกอบรมฝีมือแรงงาน ทั้งผู้ประกอบอาหารไทยและการฝึกอบรมการทําขนมไทยให้แก่ผู้สูงอายุ โดยทั้ง 2 สาขาอาชีพ สามารถนําไปประกอบเป็นอาชีพอิสระได้ โดยเฉพาะการฝึกอบรมให้แก่ผู้สูงอายุนั้น ช่วยให้สามารถทําขนมไทยแบบง่ายๆ ไม่ยุ่งยาก ทําขายมีรายได้เพิ่มเติมช่วยเหลือครอบครัวได้อีกทางหนึ่ง นอกจากหลักสูตรที่กล่าวมาแล้ว กรมพัฒนาฝีมือแรงงาน กระทรวงแรงงาน ยังมีการฝึกอบรมให้แก่แรงงานในอีกหลายหลักสูตรทั้ง Up Skill และRe Skill แก่แรงงานทั้งที่อยู่นอกระบบและในสถานประกอบกิจการ เพื่อรองรับอุตสาหกรรมในอนาคตด้วย อาทิ ความรู้ด้านอัตโนมัติและหุ่นยนต์ การเชื่อมด้วยหุ่นยนต์
“ดังนั้น แรงงานที่ต้องการพัฒนาทักษะฝีมือให้ตรงกับความต้องการของตลาด รวมถึงพัฒนาทักษะเพื่อนําไปประกอบอาชีพเสริม ที่สําคัญคือฝึกฟรี และมีรายได้ สามารถติดต่อสมัครฝึกอบรมได้ที่หน่วยงานของกรมพัฒนาฝีมือแรงงาน ซึ่งมีอยู่ทุกจังหวัดทั่วประเทศ หรือติดตามในเพจเฟซบุ๊กของกรมพัฒนาฝีมือแรงงานได้ หรือโทร.สอบถามที่สายด่วนกระทรวงแรงงาน 1506 กด 4” รมช.นฤมล กล่าวทิ้งท้าย
รัฐบาลไทย-ข่าวทำเนียบรัฐบาล-องคมนตรีตรวจเยี่ยมโรงพยาบาลหาดสำราญเฉลิมพระเกียรติ 80 พรรษา จังหวัดตรัง
วันศุกร์ที่ 18 ตุลาคม 2562
องคมนตรีตรวจเยี่ยมโรงพยาบาลหาดสําราญเฉลิมพระเกียรติ 80 พรรษา จังหวัดตรัง
องคมนตรี ตรวจเยี่ยมให้กําลังใจบุคลากรโรงพยาบาลหาดสําราญเฉลิมพระเกียรติ 80 พรรษา จังหวัดตรัง เป็นโรงพยาบาลต้นแบบดีเด่นทางด้านแพทย์แผนไทยปี 2562
วันนี้ (18ตุลาคม 2562) ที่โรงพยาบาลหาดสําราญเฉลิมพระเกียรติ 80 พรรษา อ.หาดสําราญจ.ตรังศาสตราจารย์เกียรติคุณ นายแพทย์เกษม วัฒนชัย องคมนตรีและรองประธานกรรมการมูลนิธิเทพรัตนเวชชานุกูล พร้อมด้วยนายแพทย์เจษฎา ฉายคุณรัฐ ผู้ตรวจราชการกระทรวงสาธารณสุข เขตสุขภาพที่ 12 และคณะตรวจเยี่ยมการดําเนินงานพัฒนาโรงพยาบาลหาดสําราญเฉลิมพระเกียรติ 80 พรรษา
นายแพทย์เจษฎา ฉายคุณรัฐ ผู้ตรวจราชการกระทรวงสาธารณสุข เขตสุขภาพที่ 12 กล่าวว่า โรงพยาบาลหาดสําราญเฉลิมพระเกียรติ เป็นโรงพยาบาลเศรษฐกิจพอเพียงตามแนวพระราชดําริเกษตรทฤษฎีใหม่ ร่วมกับพื้นที่ปลูกพืชสมุนไพรป่าชายเลน ประชาชนได้เข้ามามีส่วนร่วมบริหารจัดการดูแลรับผิดชอบและสนับสนุนกิจการต่างๆของโรงพยาบาล โดยมีการแต่งตั้งคณะกรรมการพัฒนาโรงพยาบาลซึ่งเป็นบุคคลภายในชุมชนส่งเสริมอาชีพสร้างรายได้แก่ผู้สูงอายุ ด้วยกิจกรรมนวดแผนไทยด้วยสมุนไพรลูกประคบคัดกรองภาวะแทรกซ้อนในผู้ป่วยเบาหวาน ความดันโลหิตสูงในระดับอําเภอจัดทําโครงการวิจัยโคลนหาดสําราญลดอาการปวดเข่านําภูมิปัญญาท้องถิ่นมาวิจัยเพื่อตรวจสอบมาตรฐานด้านความปลอดภัยของผู้ป่วย 40 คน และโครงการวิจัยชาใบหม่อนที่ผ่านกรรมวิธี ร่วมกับผู้ป่วยเบาหวานในชุมชน เพื่อลดระดับน้ําตาลและไขมันในเลือดในผู้ป่วยกลุ่มเสี่ยง 100 คน ซึ่งได้รับรางวังชนะเลิศพื้นที่ต้นแบบดีเด่นทางด้านแพทย์แผนไทยปี 2562
นอกจากนี้ ได้บูรณาการระบบบริการทางการแพทย์ร่วมกับโรงพยาบาลศูนย์ตรัง ในการดูแลผู้ป่วยระยะประคับประคอง(Palliative care)และผู้ป่วยระยะพ้นวิกฤต (Intermediate care)ดูแลเยี่ยมบ้านผู้ป่วยHome health care และ Palliative care ในรูปแบบของทีมสหวิชาชีพร่วมกับทีมอําเภอ และบริการแพทย์ผู้เชี่ยวชาญผ่าตัดตาต้อกระจกร่วมกับโรงพยาบาลเมตตาประชารักษ์ กรมการแพทย์ตรวจผู้ป่วยผิวหนังร่วมกับสถาบันโรคผิวหนังและโรงพยาบาลโรคผิวหนังเขตร้อนภาคใต้
ทั้งนี้ โรงพยาบาลหาดสําราญเฉลิมพระเกียรติ 80 พรรษา เป็นโรงพยาบาลชุมชน ขนาด 30 เตียง รับผิดชอบประชากร 16,847คน มีโรงพยาบาลส่งเสริมสุขภาพตําบลจํานวน 4แห่ง ให้บริการผู้ป่วยนอกเฉลี่ย 176คนต่อวัน ได้พัฒนาให้เป็นสมาร์ทฮอสปิทัล มีระบบสมาร์ท โอพีดี คิว ออนไลน์ ในปี 2561 ได้รับพระราชทานงบประมาณจากมูลนิธิเทพรัตนเวชชานุกูล จัดซื้อเครื่องซักผ้าแบบอุตสาหกรรม ขนาดไม่น้อยกว่า 125 ปอนด์ จํานวน 1 รายการงบประมาณ 7.6 แสนบาท สําหรับใช้ซักผ้าในโรงพยาบาล
*************************** 18 ตุลาคม 2562
รัฐบาลไทย-ข่าวทำเนียบรัฐบาล-รมช.ศธ.ร่วมพิธีลงนามจัดทำหลักสูตร ปวส."ช่างซ่อมหุ่นยนต์อุตสาหกรรม" ของวิทยาลัยเทคนิคกาญจนาภิเษกปัตตานี
วันพฤหัสบดีที่ 1 พฤศจิกายน 2561
รมช.ศธ.ร่วมพิธีลงนามจัดทําหลักสูตร ปวส."ช่างซ่อมหุ่นยนต์อุตสาหกรรม" ของวิทยาลัยเทคนิคกาญจนาภิเษกปัตตานี
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ลงพื้นที่ศูนย์ประสานงานการผลิตและพัฒนากําลังคนอาชีวศึกษา เขตพัฒนาพิเศษเฉพาะกิจจังหวัดชายแดนภาคใต้ โดยเยี่ยมชมผลการดําเนินงานของศูนย์ฯ ห้องคลินิกภาษาเพื่อพัฒนาอาชีพ
วันนี้ (31 ตุลาคม 2561) ที่วิทยาลัยเทคนิคกาญจนาภิเษกปัตตานี : พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ ลงพื้นที่ศูนย์ประสานงานการผลิตและพัฒนากําลังคนอาชีวศึกษา เขตพัฒนาพิเศษเฉพาะกิจจังหวัดชายแดนภาคใต้ โดยเยี่ยมชมผลการดําเนินงานของศูนย์ฯ ห้องคลินิกภาษาเพื่อพัฒนาอาชีพ และนิทรรศการนวัตกรรมการศึกษาอาชีวศึกษาภาคใต้ชายแดน รวมทั้งร่วมพิธีลงนามความร่วมมือจัดทําหลักสูตร
พล.อ.สุรเชษฐ์ ชัยวงศ์ รมช.ศึกษาธิการเปิดเผยถึงความก้าวหน้าการขับเคลื่อนศูนย์ประสานงานการผลิตและพัฒนากําลังคนอาชีวศึกษา ภาคใต้ชายแดน ซึ่งตั้งอยู่ที่วิทยาลัยเทคนิคกาญจนาภิเษกปัตตานี ว่าขณะนี้มีความก้าวหน้าไปมากในการขับเคลื่อนนวัตกรรมการศึกษาให้เกิดขึ้นในพื้นที่ เพราะได้มีการนํา"ครูพิเศษ"จากภาคอุตสาหกรรมที่มีความเชี่ยวชาญเฉพาะทางเข้ามาสอนในพื้นที่ โดยความร่วมมือจากภาคอุตสาหกรรมจากเขตพัฒนาเศรษฐกิจพิเศษภาคตะวันออก (EEC) จํานวน 5 แห่ง เพื่อร่วมมือจัดการเรียนการสอนหลักสูตรประกาศนียบัตรวิชาชีพชั้นสูง (ปวส.) สาขาวิชา"ช่างซ่อมหุ่นยนต์อุตสาหกรรม"
ทั้งนี้ จะช่วยการผลิตและพัฒนากําลังคนอาชีวศึกษาให้มีมาตรฐานและมีความทันสมัยสอดคล้องกับความต้องการของตลาดงาน รองรับการเติบโตของอุตสาหกรรมต่าง ๆ ในพื้นที่ ซึ่งนอกจากรองรับการพัฒนาพื้นที่เมืองต้นแบบ "สามเหลี่ยมมั่นคง มั่งคั่ง ยั่งยืน" คือ หนองจิก เบตง และสุไหงโก-ลกแล้ว ยังรองรับเขตนิคมอุตสาหกรรมหลักของประเทศไทย ตามนโยบายของรัฐบาลอีกด้วย
สําหรับการลงนามความร่วมมือในครั้งนี้ ระหว่างวิทยาลัยเทคนิคกาญจนาภิเษกปัตตานีกับภาคอุตสาหกรรม 5 แห่ง ได้แก่ บริษัทโกลเด้น โรบอท จํากัด, บริษัทพาโซ่ (ประเทศไทย) จํากัด, บริษัท ยูนิคัล เวิร์คส์ จํากัด, บริษัท โรบอท ซิลเต็ม จํากัด และสถาบันไทย-เยอรมัน เพื่อร่วมกันจัดทําหลักสูตร พร้อมทั้งมีการรับฟังความคิดเห็นระหว่างภาคอุตสาหกรรม ผู้บริหาร ผู้ปกครอง นักศึกษา และประชาชนทั่วไปในโอกาสนี้อีกด้วย
Writtenbyสอศ.
Photo Creditสอศ.
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-นรม. สั่งการให้กระทรวงการคลังแก้ไขปัญหาราคากลางเพื่อประสิทธิภาพการใช้จ่ายงบประมาณ พร้อมขึ้นบัญชีบริษัททิ้งงาน
วันพฤหัสบดีที่ 11 พฤษภาคม 2560
นรม. สั่งการให้กระทรวงการคลังแก้ไขปัญหาราคากลางเพื่อประสิทธิภาพการใช้จ่ายงบประมาณ พร้อมขึ้นบัญชีบริษัททิ้งงาน
นายกรัฐมนตรีสั่งการให้กระทรวงการคลังแก้ไขปัญหาราคากลางเพื่อประสิทธิภาพการใช้จ่ายงบประมาณ พร้อมขึ้นบัญชีบริษัททิ้งงาน
วันนี้ (9 พฤษภาคม 256) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีกรณีการตรวจสอบการฮั้วประมูลว่า ได้สั่งการให้กรมบัญชีกลาง กระทรวงการคลังดําเนินการตรวจสอบ และแก้ไขปัญหารวมถึงแก้ไขราคากลางให้เหมาะสมเพื่อการใช้จ่ายงบประมาณอย่างคุ้มค่า พร้อมสั่งการให้กระทรวงการคลังร่วมมือกับองค์กรต่อต้านการทุจริตภาคประชาชนในการขึ้นทะเบียนบริษัทที่ทิ้งงาน ไม่มีความสามารถในการดําเนินงานเพื่อไม่ให้กลับมาเสนอประมูลรับงานอีก
----------------------------
รัฐบาลไทย-ข่าวทำเนียบรัฐบาล-สธ.ร่วมมือแพทยสภาเปิดคลินิกแพทย์อาสาเฉพาะทาง 21 คลินิกดูแลประชาชน จ.ลพบุรี
วันอาทิตย์ที่ 6 พฤษภาคม 2561
สธ.ร่วมมือแพทยสภาเปิดคลินิกแพทย์อาสาเฉพาะทาง 21 คลินิกดูแลประชาชน จ.ลพบุรี
กระทรวงสาธารณสุขจับมือแพทยสภาและหน่วยงานที่เกี่ยวข้อง จัดโครงการแพทย์อาสาเปิดคลินิกเฉพาะทาง 21 คลินิก ดูแลประชาชนพื้นที่จังหวัดลพบุรีและจังหวัดใกล้เคียงให้เข้าถึงการรักษาแบบเฉพาะทางและยั่งยืน
วันที่ (6 พฤษภาคม 2561) ที่โรงพยาบาลอานันทมหิดล จังหวัดลพบุรี ศ.เกียรติคุณ นพ.เกษม วัฒนชัย องคมนตรี และประธานมูลนิธิธรรมาภิบาลทางการแพทย์ เป็นประธานพิธีเปิด“โครงการหน่วยแพทย์อาสาเฉพาะทางร่วมใจเฉลิมพระเกียรติสมเด็จ พระเจ้าอยู่หัวมหาวชิราลงกรณ บดินทรเทพยวรางกูร ครั้งที่ 2” โดยมี ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ, นพ.เจษฎา โชคดํารงสุข ปลัดกระทรวงสาธารณสุข และ ศ.ดร.นพ.ประสิทธิ์ วัฒนาภา นายกแพทยสภา ร่วมพิธี
นพ.เจษฎา กล่าวว่า ในวาระสําคัญที่สมเด็จพระเจ้าอยู่หัวมหาวชิราลงกรณ บดินทรเทพยวรางกูรทรงครองสิริราชสมบัติสืบราชสันตติวงศ์ เป็นพระมหากษัตริย์ รัชกาลที่10แห่งพระบรมราชจักรีวงศ์กระทรวงสาธารณสุขร่วมกับแพทยสภาสถาบันพระปกเกล้า กรมแพทย์ทหารบก และนักศึกษาหลักสูตรประกาศนียบัตรธรรมาภิบาลทางการแพทย์สําหรับผู้บริหารระดับสูงรุ่นที่6(ปธพ.6)จัด“โครงการหน่วยแพทย์อาสาเฉพาะทางร่วมใจเฉลิมพระเกียรติสมเด็จ พระเจ้าอยู่หัวมหาวชิราลงกรณ บดินทรเทพยวรางกูร ครั้งที่ 2”เพื่อนําแพทย์ผู้เชี่ยวชาญกว่า400คน จากคณะแพทยศาสตร์21แห่ง ราชวิทยาลัยแพทย์ผู้เชี่ยวชาญ15แห่ง แพทย์จากภาครัฐ แพทย์จากเหล่าทัพทั้ง4แห่ง ตลอดจนแพทย์จากภาคเอกชน เปิดคลินิกเฉพาะทาง 21 คลินิก อาทิ คลินิกศัลยกรรม คลินิกมะเร็งเต้านม คลินิกจักษุ คลินิกโรคหัวใจและหลอดเลือด คลินิกระบบประสาท คลินิกสอนกู้ชีพปั้มหัวใจ(CPR)คลินิกทันตกรรม คลินิกหูคอจมูก คลินิกสูตินรีเวช คลินิกส่องกล้องระบบทางเดินอาหาร คลินิกโรคผิวหนัง คลินิกตรวจสุขภาพและคัดกรองคลินิกเทคนิคการแพทย์หน่วยรับบริจาคโลหิต คลินิกพัฒนาการเด็ก คลินิกกุมารและเด็กอ้วน คลินิกกายอุปกรณ์ คลินิกศูนย์รักษาความพิการเคลื่อนที่คลินิกข้อเข่าและเวชศาสตร์ฟื้นฟู คลินิกแพทย์แผนไทยและฝังเข็มเป็นต้น
ทั้งนี้ โครงการดังกล่าวเป็นโครงการบูรณาการทํางานระหว่างหน่วยงานที่เกี่ยวข้องและยังช่วยให้ผู้ป่วยพบแพทย์ผู้เชี่ยวชาญจิตอาสา ตามสาขาที่ขาดแคลนในพื้นที่โดยตรง และมีการดูแลต่อเนื่องแบบยั่งยืน ซึ่งจัดขึ้นระหว่าง วันที่4 - 6พฤษภาคม2561ใน 3 โรงพยาบาลคือ โรงพยาบาลอานันทมหิดล, โรงพยาบาลพระนารายณ์มหาราช, โรงพยาบาลมะเร็งลพบุรี”นพ.เจษฎา กล่าว
************************ 6 พฤษภาคม 2561
รัฐบาลไทย-ข่าวทำเนียบรัฐบาล-เพิ่มสิทธิ อสม. รักษาพยาบาลห้องพิเศษ และฌาปนกิจสงเคราะห์
วันพุธที่ 26 กุมภาพันธ์ 2563
เพิ่มสิทธิ อสม. รักษาพยาบาลห้องพิเศษ และฌาปนกิจสงเคราะห์
วันพุธที่ 26 กุมถาพันธ์ 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเพิ่มสวัสดิการให้อาสาสมัครสาธารณสุขประจําหมู่บ้าน หรือ อสม. ทั่วประเทศ เพื่อเป็นหลักประกันความมั่นคง และเสริมสร้างขวัญกําลังใจให้กับ อสม. โดยให้ อสม. ทุกคนได้รับสิทธิค่าห้องพิเศษและค่าอาหารพิเศษแบบไม่เสียค่าใช้จ่าย เมื่อพักรักษาตัวในรพ. ของรัฐสังกัดกระทรวงสาธารณสุขทั่วประเทศ ส่วนบุคคลในครอบครัว เรียกเก็บค่าบริการเพียงร้อยละ 50 ของอัตราที่กําหนด นอกจากนี้ยัง จัดตั้งฌาปนกิจสงเคราะห์ อสม. แห่งประเทศไทย เพื่อช่วยเหลือค่าจัดการศพและสงเคราะห์ครอบครัว อสม. ตามความสมัครใจโดยสอบถามข้อมูลเพิ่มเติมได้ที่หมายเลขโทรศัพท์ 0 2193 7000 ต่อ 18625
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.วธ.เปิดนิทรรศการ “ศิลปะ...ผูกพัน...ยืนยาว” รำลึก...ศาสตราจารย์เกียรติคุณประหยัด พงษ์ดำ ศิลปินแห่งชาติ
วันอังคารที่ 4 กรกฎาคม 2560
รมว.วธ.เปิดนิทรรศการ “ศิลปะ...ผูกพัน...ยืนยาว” รําลึก...ศาสตราจารย์เกียรติคุณประหยัด พงษ์ดํา ศิลปินแห่งชาติ
รมว.วธ.เปิดนิทรรศการ “ศิลปะ...ผูกพัน...ยืนยาว” รําลึก...ศาสตราจารย์เกียรติคุณประหยัด พงษ์ดํา ศิลปินแห่งชาติ
วันที่ 4 กรกฎาคม 2560 เวลา 17.00 น. นายวีระ โรจนพจนรัตน์ รัฐมนตรีว่าการกระทรวงวัฒนธรรม เป็นประธานเปิดนิทรรศการ “ศิลปะ...ผูกพัน...ยืนยาว” รําลึก...ศาสตราจารย์เกียรติคุณประหยัด พงษ์ดํา ศิลปินแห่งชาติ โดยมีนายปรารพ เหล่าวานิช เลขานุการรัฐมนตรีว่าการกระทรวงวัฒนธรรม ดร.วิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย คุณหญิงปัทมา ลีสวัสดิ์ตระกูล ผู้บริหารกระทรวงวัฒนธรรม และศิลปินเข้าร่วมในพิธี โดยนิทรรศการจัดขึ้นระหว่างวันที่4 –27 กรกฎาคม2560 เพื่อเผยแพร่ผลงานอันทรงคุณค่าต่อการเรียนรู้ ประสบการณ์ ปรัชญาในการทํางานศิลปะของศิลปินแห่งชาติ สู่นักเรียน นักศึกษา เยาวชน ครู อาจารย์ และประชาชนทั่วไป ณ หอศิลป์ร่วมสมัยราชดําเนิน เขตพระนคร กรุงเทพฯ
รัฐบาลไทย-ข่าวทำเนียบรัฐบาล-รองนายกรัฐมนตรีให้โอวาทนักกีฬาผู้เปลี่ยนอวัยวะทีมชาติไทยก่อนเดินทางไปเข้าร่วมการแข่งขันกีฬาผู้เปลี่ยนอวัยวะโลก
วันพุธที่ 21 มิถุนายน 2560
รองนายกรัฐมนตรีให้โอวาทนักกีฬาผู้เปลี่ยนอวัยวะทีมชาติไทยก่อนเดินทางไปเข้าร่วมการแข่งขันกีฬาผู้เปลี่ยนอวัยวะโลก
รองนายกรัฐมนตรีให้โอวาทนักกีฬาผู้เปลี่ยนอวัยวะทีมชาติไทยก่อนเดินทางไปเข้าร่วมการแข่งขันกีฬาผู้เปลี่ยนอวัยวะโลก
วันนี้ (20 มิถุนายน 2560) เวลา 15.00 น. ณ ทําเนียบรัฐบาล นักกีฬาผู้เปลี่ยนอวัยวะทีมชาติไทย และเจ้าหน้าที่ จํานวน 60 คน เข้าพบพลเอก ธนะศักดิ์ ปฏิมาประกร รองนายกรัฐมนตรี เพื่อรับโอวาทและอําลา ก่อนเดินทางเข้าร่วมการแข่งขันกีฬาผู้เปลี่ยนอวัยวะโลก (21st World Transplant Games) ณ เมืองมาละกา ราชอาณาจักรสเปน โดยมีรองเลขาธิการนายกรัฐมนตรีฝ่ายการเมือง (พลเรือเอก อิทธิคมน์ ภมรสูต) รองผู้ว่าการการกีฬาแห่งประเทศไทย (พันโท รุจ แสงอุดม) และรองปลัดกระทรวงการท่องเที่ยวและกีฬา (นายอาณัติ ชวนะเกรียงไกร) เข้าร่วมด้วย
รองนายกรัฐมนตรี กล่าวในนามรัฐบาล แสดงความยินดีที่ได้รับคัดเลือกเป็นตัวแทนประเทศไทยไปแข่งขันกีฬาในครั้งนี้ โดยรู้สึกยินดีและเป็นเกียรติที่ได้มาให้โอวาทแก่นักกีฬาผู้เปลี่ยนอวัยวะทีมชาติไทย และเจ้าหน้าที่ในวันนี้ ก่อนเดินทางไปร่วมการแข่งขันกีฬาผู้เปลี่ยนอวัยวะโลก ครั้งที่ 21 ระหว่างวันที่ 25 มิ.ย. – 2 ก.ค. 60 นี้
ในโอกาสนี้ รองนายกรัฐมนตรียังได้กล่าวชื่นชมนักกีฬาถึงความเป็นผู้มีพลัง และมีจิตใจที่เข้มแข็ง พร้อมขอบคุณนักกีฬาที่ได้ร่วมกันสร้างชื่อเสียงให้กับประเทศไทยเป็นอย่างมากจากการแข่งขันครั้งที่ผ่านมา และหวังว่าในครั้งนี้จะสามารถนําเหรียญกลับมาได้อย่างที่ตั้งเป้าไว้
นอกจากนี้ รองนายกรัฐมนตรีกล่าวว่า ในฐานะนักกีฬา นอกจากจะเป็นตัวแทนประเทศไปร่วมการแข่งขันแล้ว ยังเป็นการไปทําหน้าที่ทูตวัฒนธรรม ที่จะต้องนําขนบธรรมเนียมประเพณี วัฒนธรรม และเอกลักษณ์ไปเผยแพร่แก่นานาประเทศอีกด้วย
ในตอนท้าย รองนากยรัฐมนตรีได้กล่าวอวยพรให้คณะนักกีฬาและเจ้าหน้าที่ทุกคนประสบความสําเร็จในการแข่งขัน นําความภาคภูมิใจมาสู่ประเทศไทย
*****************************
นักกีฬา และเจ้าหน้าที่ที่เข้าพบประกอบไปด้วย นักกีฬา 50 คน และเจ้าหน้าที่ 11 คน โดยไทยส่งนักกีฬาเข้าร่วมแข่งขัน 8 ชนิดกีฬา ได้แก่ โรดเรส กอล์ฟ เปตอง โบว์ลิ่ง จักรยาน เทเบิลเทนนิส แบดมินตัน และกรีฑา ซึ่งผลการแข่งขันครั้งที่ 20 ณ ประเทศอาเจนติน่าที่ผ่านมา ไทยติดอันดับ 9 ของโลก ได้รับ 20 เหรียญทอง 25 เหรียญเงิน และ 18 เหรียญทองแดง จากการแข่งขัน 8 ชนิดกีฬา ได้แก่ โรดเรส กอล์ฟ เตโจ เปตอง โบว์ลิ่ง เทเบิลเทนนิส แบดมินตัน และกรีฑา
รัฐบาลไทย-ข่าวทำเนียบรัฐบาล-ข่าวโควิด-19 ในระยอง
วันอังคารที่ 21 กรกฎาคม 2563
ข่าวโควิด-19 ในระยอง
มาเที่ยวเถอะ ระยองปลอดภัย
ในข่าว
-ระยองติดโควิดอันตรายทั้งจังหวัด
-ข่าวพาดหัวแรง สร้างความเสียหาย
ความเป็นจริง
-ที่จริงแล้วระยองกว้างมาก แต่ละพื้นที่ค่อนข้างห่างกัน ซึ่งผู้ติดเชื้ออยู่ใน 3 พื้นที่เล็ก
-ตอนนี้มีการตรวจเชื้อและแก้จุดเสี่ยง
รัฐบาลไทย-ข่าวทำเนียบรัฐบาล-​สธ. ให้โรงพยาบาลชุมชนทุกแห่ง สำรองเตียงรับผู้ป่วยพ้นภาวะวิกฤติ 3 โรคสำคัญ
วันศุกร์ที่ 25 สิงหาคม 2560
​สธ. ให้โรงพยาบาลชุมชนทุกแห่ง สํารองเตียงรับผู้ป่วยพ้นภาวะวิกฤติ 3 โรคสําคัญ
กระทรวงสาธารณสุข ให้โรงพยาบาลชุมชนทุกแห่งมีเตียงรองรับผู้ป่วย
กระทรวงสาธารณสุข ให้โรงพยาบาลชุมชนทุกแห่งมีเตียงรองรับผู้ป่วย 3 โรคสําคัญ คือ โรคหลอดเลือดสมอง การบาดเจ็บที่สมอง และการบาดเจ็บที่กระดูกสันหลัง ที่พ้นภาวะวิกฤติและมีอาการคงที่อย่างน้อยแห่งละ 2 เตียง ช่วยลดการนอนรักษาในโรงพยาบาลใหญ่ ผู้ป่วยได้รับการดูแลฟื้นฟูจากทีมหมอครอบครัว สหวิชาชีพต่อเนื่องจากโรงพยาบาลจนถึงบ้าน
วันนี้ (25 สิงหาคม 2560) นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังตรวจเยี่ยมการดําเนินงานโรงพยาบาลประชารัฐของโรงพยาบาลน้ําพอง และโรงพยาบาลอุบลรัตน์ จังหวัดขอนแก่น ว่าโรงพยาบาลชุมชนถือเป็นหัวใจของระบบสุขภาพระดับอําเภอเน้นการทํางานเชิงรุกในการส่งเสริมสุขภาพ ป้องกันโรคร่วมกับโรงพยาบาลส่งเสริมสุขภาพตําบล (รพ.สต.) ชุมชน และหน่วยงานต่าง ๆ ทั้งภาครัฐและเอกชน มีการทํางานเชื่อมต่อส่งผู้ป่วยไปรับการรักษาที่โรงพยาบาลศูนย์/ โรงพยาบาลทั่วไปอย่างไร้รอยต่อ และรับผู้ป่วยที่อยู่ในระยะเปลี่ยนผ่าน ที่มีอาการทางพ้นภาวะวิกฤติ และมีอาการคงที่ (Intermediate care)กลับมาดูแลต่อที่โรงพยาบาลชุมชน โดยเฉพาะ 3 โรคสําคัญ คือ โรคหลอดเลือดสมอง การบาดเจ็บที่สมอง และการบาดเจ็บที่กระดูกสันหลัง เพื่อช่วยลดการนอนรักษาในโรงพยาบาลใหญ่ ผู้ป่วยได้รับการดูแลฟื้นฟูจากทีมหมอครอบครัวสหวิชาชีพต่อเนื่องจากโรงพยาบาลจนถึงบ้าน ทั้งด้านการทํากายภาพบําบัด โภชนาการ สอนญาติในการดูแลผู้ป่วย เพื่อช่วยลดความพิการ หรือบางรายหายเป็นปกติกลับไปทํางานเป็นพลังของสังคมได้ โดยโรงพยาบาลชุมชนทุกแห่งต้องมีเตียงเพื่อรองรับผู้ป่วยกลุ่มนี้อย่างน้อยแห่งละ 2 เตียง
นอกจากนี้ ได้ตั้งเป้าหมายให้โรงพยาบาลชุมชนทุกแห่งเป็นโรงพยาบาลประชารัฐในปี 2562 โดยนําปรัชญาเศรษฐกิจพอเพียงของสมเด็จพระเจ้าอยู่หัวรัชกาลที่ 9 มาใช้เป็นหลักในการทํางาน คือ เข้มแข็งจากภายใน เติบโตไปด้วยกัน และไม่ทิ้งใครไว้ข้างหลัง เพื่อให้เป็นโรงพยาบาลที่มากกว่าโรงพยาบาล โดยคนในพื้นที่ร่วมเป็นเจ้าของ และมีส่วนร่วมในการพัฒนาต่าง ๆ ซึ่งถือเป็นการขับเคลื่อนการปฏิรูประบบคุณภาพชีวิตระดับอําเภอ ที่เน้นการทํางานและการใช้ทรัพยากรร่วมกันของทุกภาคส่วน
สําหรับโรงพยาบาลน้ําพอง และโรงพยาบาลอุบลรัตน์ จ.ขอนแก่น ได้ดําเนินงานโรงพยาบาลประชารัฐภายใต้แนวคิดการมีส่วนร่วมของภาครัฐ - เอกชน - และประชาชน โดยเปลี่ยนวิธีคิดและการบริหารจัดการงบประมาณให้มีประสิทธิภาพ เปิดโอกาสให้ประชาชนและภาคเอกชนเข้ามามีส่วนร่วมกับโรงพยาบาล ให้ประชาชนร่วมบริจาคปีละ 1,000 บาท เมื่อป่วยสามารถใช้ห้องพิเศษฟรี ประสานภาคเอกชนรับผู้ป่วยที่พิการเข้าทํางาน และเชิญชวนบริษัทที่พร้อมทําธุรกิจที่ตอบแทนต่อสังคม ร่วมกับกรรมการสุขภาพอําเภอ และคลินิกหมอครอบครัว นอกจากนี้ ยังได้ทอดผ้าป่าร่วมจัดหาปัจจัยซื้อเครื่องมือแพทย์ไว้ประจํารพ.สต. ให้ผู้ป่วยติดบ้านติดเตียงยืมใช้โดยไม่เสียค่าใช้จ่ายและไม่ต้องมาโรงพยาบาล เพื่อให้ประชาชนมีส่วนร่วมในการพัฒนาคุณภาพชีวิตอย่างแท้จริง